CELEX: 31987D0558
Language: el
Date: 1987-11-16 00:00:00
Title: 87/558/ΕΟΚ: Απόφαση της Επιτροπής της 16ης Νοεμβρίου 1987 περί του εκσυγχρονισμού των γεωργικών εκμεταλλεύσεων στη Δανία, σύμφωνα με την οδηγία 72/159/ΕΟΚ του Συμβουλίου (Το κείμενο στη δανική γλώσσα είναι το μόνο αυθεντικό)

Avis juridique important

|

31987D0558

87/558/ΕΟΚ: Απόφαση της Επιτροπής της 16ης Νοεμβρίου 1987 περί του εκσυγχρονισμού των γεωργικών εκμεταλλεύσεων στη Δανία, σύμφωνα με την οδηγία 72/159/ΕΟΚ του Συμβουλίου (Το κείμενο στη δανική γλώσσα είναι το μόνο αυθεντικό)  

Επίσημη Εφημερίδα αριθ. L 338 της 28/11/1987 σ. 0035 - 0035

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 16ης Νοεμβρίου 1987  περί του εκσυγχρονισμού των γεωργικών εκμεταλλεύσεων στη Δανία, σύμφωνα με την οδηγία 72/159/ΕΟΚ του Συμβουλίου  (Το κείμενο στη δανική γλώσσα είναι το μόνο αυθεντικό)  (87/558/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/159/ΕΟΚ του Συμβουλίου της 17ης Απριλίου 1972 περί του εκσυγχρονισμού των γεωργικών εκμεταλλεύσεων (1), και ιδίως το άρθρο 18 παράγραφος 3,  Εκτιμώντας:  ότι η δανική κυβέρνηση ανακοίνωσε στις 25 Φεβρουαρίου 1986, σύμφωνα με το άρθρο 17 παράγραφος 4 της οδηγίας 72/159/ΕΟΚ, την απόφαση του υπουργείου γεωργίας αριθ. 147 της 17ης Απριλίου 1985 που τροποποιεί την απόφαση σχετικά με τις επιδοτήσεις για τήρηση λογιστικών βιβλίων στις γεωργικές εκμεταλλεύσεις·  ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει εάν, σε συνάρτηση με τη συμφωνία των εν λόγω διατάξεων με την προαναφερθείσα οδηγία και λαμβανομένων υπόψη των στόχων της οδηγίας αυτής καθώς και της αναγκαίας σύνδεσης μεταξύ των διαφόρων μέτρων, πληρούνται οι όροι χρηματοδοτικής συμμετοχής της Κοινότητας·  ότι η επιδότηση που προβλέπεται για τήρηση λογιστικών βιβλίων στις γεωργικές εκμεταλλεύσεις ανταποκρίνεται στους όρους που αναφέρονται στο άρθρο 11 της οδηγίας 72/159/ΕΟΚ·  ότι ζητήθηκε η γνώμη της επιτροπής του ΕΓΤΠΕ για τα χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα μέτρα που έλαβε η δανική κυβέρνηση για την εφαρμογή της οδηγίας 72/159/ΕΟΚ εξακολουθούν να πληρούν, λαμβανομένων υπόψη των διατάξεων που ανακοινώθηκαν, τους όρους χρηματοδοτικής συμμετοχής της Κοινότητας στη κοινή δράση που προβλέπεται στο άρθρο 15 της εν λόγω οδηγίας.  Άρθρο 2  Η παρούσα απόφαση απευθύνεται στη Δανία.  Βρυξέλλες, 16 Νοεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 96 της 23. 4. 1972, σ. 1.